CELEX: 32022R0076
Language: hr
Date: 2021-09-22 00:00:00
Title: Delegirana uredba Komisije (EU) 2022/76 оd 22. rujna 2021. o dopuni Uredbe (EU) 2019/2033 Europskog parlamenta i Vijeća u pogledu regulatornih tehničkih standarda kojima se pobliže određuju prilagodbe koeficijenata faktora K „dnevnog prometa trgovanja” (K-DTF) (Tekst značajan za EGP)

20.1.2022   
               
               
                  HR
               
               
                  Službeni list Europske unije
               
               
                  L 13/1
               
            
         DELEGIRANA UREDBA KOMISIJE (EU) 2022/76
         оd 22. rujna 2021.
         o dopuni Uredbe (EU) 2019/2033 Europskog parlamenta i Vijeća u pogledu regulatornih tehničkih standarda kojima se pobliže određuju prilagodbe koeficijenata faktora K „dnevnog prometa trgovanja” (K-DTF)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/2033 Europskog Parlamenta i Vijeća od 27. studenoga 2019. o bonitetnim zahtjevima za investicijska društva i o izmjeni uredaba (EU) br. 1093/2010, (EU) br. 575/2013, (EU) br. 600/2014 i (EU) br. 806/2014 (1) posebno njezin članak 15. stavak 5. treći podstavak u vezi s člankom 15. stavkom 5. točkom (c),
         budući da:
         
                     (1)
                  
                  
                     Dnevni promet trgovanja (DTF) izračunava se na temelju obujma transakcija. Okolnosti koje dovode do većih protrgovanih prometa mogu stoga prisiliti investicijska društva koja trguju za vlastiti račun, uključujući održavatelje tržišta, da smanje svoje aktivnosti trgovanja. To može dovesti do rizika od smanjene likvidnosti tržišta, a potencijalno naštetiti i financijskoj stabilnosti. Zbog tih bi okolnosti koeficijente faktora K-DTF trebalo prilagoditi tako da se ne destimuliraju aktivnosti trgovanja. U okolnostima koje dovode do manjeg protrgovanog prometa ta se razmatranja ne primjenjuju i stoga bi se prilagodbe koeficijenata faktora K-DTF trebale temeljiti samo na prometima protrgovanima tijekom razdoblja visoke volatilnosti.
                  
               
                     (2)
                  
                  
                     Ako su zahtjevi faktora K-DTF u stresnim tržišnim uvjetima pretjerano ograničavajući i štetni za financijsku stabilnost, koeficijent iz članka 15. stavka 2. Uredbe (EU) 2019/2033 trebalo bi prilagoditi tako da bude manji od onog navedenog u tablici 1. tog članka kako se faktorom K-DTF ne bi destimuliralo trgovanje.
                  
               
                     (3)
                  
                  
                     S obzirom na to da se članak 15. stavak 5. točka (c) Uredbe (EU) 2019/2033 odnosi na stresne tržišne uvjete iz Delegirane uredbe Komisije (EU) 2017/578 (2), vrijeme početka i završetka razdoblja stresnih tržišnih uvjeta trebalo bi biti u skladu s člankom 6. stavkom 2. Delegirane uredbe (EU) 2017/578 o utvrđivanju stresnih tržišnih uvjeta od strane mjesta trgovanja.
                  
               
                     (4)
                  
                  
                     Za potrebe izračuna prilagođenog faktora K-DTF stresni tržišni uvjeti trebali bi obuhvaćati slučajeve u kojima kratkoročne promjene protrgovanog prometa i trgovanja znatno utječu na izračun faktora K-DTF. Budući da stresni tržišni uvjeti mogu trajati neodređeno vrijeme, uključujući razdoblja od samo nekoliko minuta, prilagođeni bi koeficijenti trebali moći odražavati vrijednost dnevnog prometa trgovanja koji se odvija u razdobljima različitog trajanja.
                  
               
                     (5)
                  
                  
                     Ova se Uredba temelji na nacrtu regulatornih tehničkih standarda koji je Komisiji dostavilo Europsko nadzorno tijelo (EBA) nakon savjetovanja s Europskim nadzornim tijelom za vrijednosne papire i tržišta kapitala (ESMA).
                  
               
                     (6)
                  
                  
                     EBA je provela otvorena javna savjetovanja o nacrtu regulatornih tehničkih standarda na kojem se temelji ova Uredba, analizirala moguće povezane troškove i koristi te zatražila mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (3),
                  
               DONIJELA JE OVU UREDBU:
         
            Članak 1.
            Prilagodbe koeficijenata faktora K-DTF
            
               1.   U slučaju da se u stresnim tržišnim uvjetima iz Delegirane uredbe (EU) 2017/578 zahtjevi faktora K-DTF čine pretjerano ograničavajućima i štetnima za financijsku stabilnost iz članka 15. stavka 5. točke (c) Uredbe (EU) 2019/2033, prilagodbe koeficijenata faktora K-DTF iz tablice 1. u članku 15. stavku 2. Uredbe (EU) 2019/2033 utvrđuju se primjenom sljedeće formule:
               
                           (a)
                        
                        
                           za koeficijent faktora K-DTF za novčane transakcije:
                           Cadj = C * (DTFexcl/DTFincl)
                           pri čemu je:
                           
                                       Cadj
                                    
                                    
                                       =
                                    
                                    
                                       prilagođeni koeficijent
                                    
                                 
                                       C
                                    
                                    
                                       =
                                    
                                    
                                       koeficijent u tablici 1. u članku 15. stavku 2. Uredbe (EU) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       DTF novčanih transakcija izmjeren u skladu s člankom 33. Uredbe (EU) 2019/2033, isključujući vrijednost novčanih transakcija provedenih u stresnim tržišnim uvjetima iz članka 2. i
                                    
                                 
                                       DTFincl
                                    
                                    
                                       =
                                    
                                    
                                       DTF novčanih transakcija izmjeren u skladu s člankom 33. Uredbe (EU) 2019/2033, uključujući vrijednost novčanih transakcija provedenih u stresnim tržišnim uvjetima iz članka 2.;
                                    
                                 
                     
                           (b)
                        
                        
                           za koeficijent faktora K-DTF za izvedenice:
                           Cadj = C * (DTFexcl/DTFincl)
                           pri čemu je:
                           
                                       Cadj
                                    
                                    
                                       =
                                    
                                    
                                       prilagođeni koeficijent
                                    
                                 
                                       C
                                    
                                    
                                       =
                                    
                                    
                                       koeficijent u tablici 1. u članku 15. stavku 2. Uredbe (EU) 2019/2033
                                    
                                 
                                       DTFexcl
                                    
                                    
                                       =
                                    
                                    
                                       DTF izvedenica izmjeren u skladu s člankom 33. Uredbe (EU) 2019/2033, isključujući vrijednost transakcija izvedenicama provedenih u stresnim tržišnim uvjetima iz članka 2. i
                                    
                                 
                                       DTFincl
                                    
                                    
                                       =
                                    
                                    
                                       DTF izvedenica izmjeren u skladu s člankom 33. Uredbe (EU) 2019/2033, uključujući vrijednost transakcija izvedenica provedenih u stresnim tržišnim uvjetima iz članka 2.
                                    
                                 
                     Izračun DTFexcl uključuje samo vrijednost dnevnog prometa trgovanja koji se odnosi na financijske instrumente ili odnosne instrumente financijskih instrumenata kojima se trguje na segmentu trgovanja u okviru relevantnog mjesta trgovanja tijekom događaja za koji to mjesto trgovanja smatra da je podložan stresnom tržišnom uvjetu.
            
         
         
            Članak 2.
            Razdoblje stresnih tržišnih uvjeta
            Za potrebe članka 1. događaj stresnih tržišnih uvjeta znači situacija u kojoj su ispunjeni parametri iz članka 6. stavka 2. Delegirane uredbe (EU) 2017/578, a ti stresni tržišni uvjeti dovode do povećanog protrgovanih prometa.
            Vrijeme početka i završetka događaja stresnih tržišnih uvjeta vrijeme je koje je mjesto trgovanja utvrdilo u skladu s člankom 6. stavkom 2. Delegirane uredbe (EU) 2017/578.
         
         
            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 314, 5.12.2019., str. 1.
         
         
            (2)  Delegirana uredba Komisije (EU) 2017/578 оd 13. lipnja 2016. o dopuni Direktive 2014/65/EU Europskog parlamenta i Vijeća o tržištu financijskih instrumenata u pogledu regulatornih tehničkih standarda o utvrđivanju zahtjeva za ugovore o održavanju tržišta i sustave održavanja tržišta (SL L 87, 31.3.2017., str. 183.).
         
            (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).